जो भी भारतीय नेता पाक गया, उसका राजनीतिक कॅरिअर खत्म : शिवसेना
स्मृति ईरानी-मोदी पर आपत्तिजनक टिप्पणी : रंगिया में एफआईआर दर्ज
भास्कर न्यूज नेटवर्क | मुंबई
शिवसेनाने प्रधानमंत्री नरेंद्र मोदी की पाकिस्तान यात्रा पर निशाना साधा है। पार्टी मुखपत्र सामना में सोमवार को लिखा गया, ‘भारतीयों के खून से सनी पाकिस्तान की ‘मिट्टी\\\' को ‘चूमना\\\' मोदी को कहीं महंगा पड़ पड़ जाए। पूर्व प्रधानमंत्री अटलबिहारी वाजपेयी और उनके बाद लालकृष्ण आडवाणी का राजनीतिक करियर पाकिस्तान दौरे के बाद खत्म हो गया। कहीं उनका (मोदी) हाल भी पाकिस्तान के ज्यादा करीब जाने वाले भारतीय नेताओं जैसा हो जाए।’
संपादकीय में पाकिस्तान की धरती को भारतीय नेताओं के लिए शापित बताया गया। साथ ही मोदी को सलाह दी गई कि वे अटलबिहारी वाजपेयी की तरह आफत को बुलावा दें। इसमें लिखा है, ‘आडवाणी पाकिस्तान के संस्थापक मोहम्मद अली जिन्ना की मजार पर गए थे। उनकी तारीफ की थी। बाद में आडवाणी के राजनीतिक ग्राफ में गिरावट आने लगी। आज उन्हें कोई नहीं पूछता। इसी तरह वाजपेयी ने भी 1999 में लाहौर-दिल्ली बस सेवा शुरू कर पड़ोसी देश से संबंध सुधारने की पहल की थी। फिर पाकिस्तान के तत्कालीन राष्ट्रपति परवेज मुशर्रफ ने भी आगरा का दौरा किया। इसके बाद वाजपेयी के नेतृत्व में कभी भाजपा की सरकार नहीं बन पाई।’ शिवसेना ने सवाल उठाया कि यदि कोई कांग्रेसी प्रधानमंत्री इसी तरह अचानक पाकिस्तान गया होता तो क्या भाजपा ऐसे ही उनका स्वागत करती?
असम में महिलाओं के खिलाफ बढ़ रहे हैं अत्याचार : ईरानी
नलबाड़ी (असम)| केंद्रीयमंत्री स्मृति ईरानी सोमवार को तरुण गोगोई सरकार पर जमकर बरसीं। उन्होंने आरोप लगाया कि असम में गोगोई के कार्यकाल में महिलाओं पर अत्याचार बढ़े हैं। बीजेपी कार्यकर्ताओं को संबोधित करते हुए स्मृति ने कहा, \\\"\\\"पिछले दस साल में असम में महिलाओं पर अत्याचार के 75 हजार केस सामने आए हैं। भ्रष्ट कांग्रेस सरकार के कार्यकाल में महिलाओं पर हमले बढ़े हैं। तरुण गोगोई ने असम में महिलाओं के सम्मान को कम किया है। यहां सिर्फ गुंडागर्दी है, विकास नहीं। मैं पूछती हूं कि क्या कनकलता बरुआ, मुकुंता काकोती और असम के अन्य स्वतंत्रता संग्राम सेनानियों ने इसके लिए बलिदान दिया था? बीजेपी राज्य में कांग्रेस से लड़ेगी। आपको राज्य में कमल खिलाना होगा।\\\'\\\'
hin_Deva hin_Deva bho_Deva hin_Deva hin_Deva hin_Deva hin_Deva